b'\n_START_ARTICLE_\nVarmeverk\n_START_PARAGRAPH_\nVarmeverk er et teknisk anlegg for storskalaproduksjon av varme, vanligvis i form av varmt vann for anvendelse i et fjernvarmesystem. St\xc3\xb8rrelsen kan variere, fra \xc3\xa5 bare forsyne enkelte boligomr\xc3\xa5der med varme, til \xc3\xa5 varme opp hele byer. Anlegget er mindre teknisk avansert enn et kraftvarmeverk, som i tillegg til varme ogs\xc3\xa5 produserer elektrisitet._NEWLINE_Den vanligste varmekilden er forbrenning av ulike drivstoff, som olje, kull, ved og husholdningsavfall. Andre varmekilder som brukes er blant annet kjerneenergi og elektrisk energi._NEWLINE_Enklere og billige varmeverk brukes ofte i stedet for dyrere anlegg som krever en h\xc3\xb8y brukergrad for \xc3\xa5 v\xc3\xa6re l\xc3\xb8nnsomme. Varmeverket har da ofte enklere renseutrustning som krever et renere og dyrere drivstoff for \xc3\xa5 leve opp til milj\xc3\xb8kravene. Denne egenskapen gj\xc3\xb8r dem hensiktsmessige \xc3\xa5 bruke som toppbelastnings- eller reserveproduksjon i fjernvarmenett n\xc3\xa5r det dyrere anlegget m\xc3\xa5 stoppes for vedlikehold eller ikke strekker til._NEWLINE_Varmeverk er ogs\xc3\xa5 en tidligere vanlig benevnelse p\xc3\xa5 det foretaket som eier og driver et fjernvarmesystem. Benevnelsen ble i f\xc3\xb8rst omgang brukt av fjernvarmevirksomheter som ble drevet som en gren av kommunal forvaltning.'